દાહોદ. દાહોદ જિલ્લાના ધાનપુર તાલુકાના નવાનગર કલસ્ટરનું ગણિત-વિજ્ઞાન-પર્યાવરણ પ્રદર્શન તા.10 સપ્ટેમ્બરના રોજ નવાનગર પ્રા.શાળા ખાતે યોજાયુ હતું. જેમાં બાટણપુરા પ્રા.શાળાના શિક્ષક ચિરાગકુમાર કનૈયાલાલ પંચાલના માર્ગદર્શન હેઠળ બાળવૈજ્ઞાનિકોએ વિભાગ-5 ગાણિતિક નમૂના નિર્માણમાં તૈયાર કરેલ ચક્ર ફેરવો અને સરવાળો બાદબાકી કરો કૃતિએ પ્રથમ નંબર મેળવ્યો હતો. આ મોડેલ દ્વારા બાળકો ગમ્મત સાથે જ્ઞાન મેળવી શકે છે તથા સરવાળા અને બાદબાકી સરળતાથી શીખી શકે છે.